CELEX: 32005R1745
Language: lv
Date: 2005-10-24 00:00:00
Title: Komisijas Regula (EK) Nr. 1745/2005 (2005. gada 24. oktobris), ar ko pieņem pagaidu noteikumus par tādu importa licenču izsniegšanu, kuru pieteikumi iesniegti atbilstoši Regulai (EK) Nr. 565/2002, ar ko izveido tarifu kvotu administrēšanas metodi un ievieš izcelsmes sertifikātu sistēmu attiecībā uz ķiplokiem, kas ievesti no trešām valstīm

25.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 280/7
            
         
      KOMISIJAS REGULA (EK) Nr. 1745/2005
   (2005. gada 24. oktobris),
   ar ko pieņem pagaidu noteikumus par tādu importa licenču izsniegšanu, kuru pieteikumi iesniegti atbilstoši Regulai (EK) Nr. 565/2002, ar ko izveido tarifu kvotu administrēšanas metodi un ievieš izcelsmes sertifikātu sistēmu attiecībā uz ķiplokiem, kas ievesti no trešām valstīm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 31. panta 2. punktu,
   tā kā:
   
               (1)
            
            
               Ar Komisijas Regulu (EK) Nr. 565/2002 (2) nosaka, ka dalībvalstīm jāpaziņo Komisijai par licenču pieteikumiem katru nedēļu pirmdienās un ceturtdienās un ka tās izsniedz licences piektajā darba dienā pēc dienas, kurā iesniegts pieteikums, ja Komisija šajā laikā nav veikusi citus pasākumus.
            
         
               (2)
            
            
               Pirmdiena, 31. oktobris, otrdiena, 1. novembris, un trešdiena, 2. novembris, ir Komisijas brīvdienas 2005. gadā. Tādēļ jāatliek to licenču izsniegšana, kuru pieteikumi iesniegti no trešdienas, 2005. gada 26. oktobra, līdz piektdienai, 28. oktobrim.
            
         
               (3)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Importa licences, kuru pieteikumi iesniegti no trešdienas, 2005. gada 26. oktobra, līdz piektdienai, 28. oktobrim, atbilstoši Regulai (EK) Nr. 565/2002, izsniedz otrdienā, 2005. gada 8. novembrī, ja Komisija šajā laikā nav veikusi citus pasākumus saskaņā ar minētās regulas 8. panta 2. punktu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 24. oktobrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 86, 3.4.2002., 11. lpp. Regulā grozījumi izdarīti ar Regulu (EK) Nr. 537/2004 (OV L 86, 24.3.2004., 9. lpp.).